## Odluka o načinu i rokovima dostavljanja izvješća o stanju deviznih sredstava ovlaštene banke i štedionice

### NN 134/1997 (12.12.1997.), Odluka o načinu i rokovima dostavljanja izvješća o stanju deviznih sredstava ovlaštene banke i štedionice

# NARODNA BANKA HRVATSKE

Na temelju članka 59. Zakona o osnovama deviznog sustava, deviznog poslovanja
i prometu zlata ("Narodne novine" br. 91A/93), članka 67. stavak 1. točka
23. Zakona o Narodnoj banci Hrvatske ("Narodne novine" br. 35/95 - pročišćeni
tekst) i članka 51. stavak 4. Zakona o bankama i štedionicama ("Narodne
novine" br. 46/97 - pročišćeni tekst) Savjet Narodne banke Hrvatske na
sjednici održanoj 3. prosinca 1997. donio je

## **ODLUKU**

### **O NAČINU I ROKOVIMA DOSTAVLJANJA IZVJEŠĆA O STANJU DEVIZNIH SREDSTAVA OVLAŠTENE BANKE I ŠTEDIONICE**

I.

Ovlaštene banke i štedionice dužne su Narodnoj banci Hrvatske dostaviti
dnevna izvješća o stanju deviznih sredstava prema obrascu koji je sastavni
dio ove Odluke.

II.

Izvješće banaka ovlaštenih za poslove s inozemstvom obuhvaća stanje
efektivnog stranog novca i čekova, stanje deviza na računima u inozemstvu
(po viđenju i oročena), stanje na deviznim tekućim računima kod banaka
u Republici Hrvatskoj, stanje primljenih deviznih depozita od ovlaštenih
banaka i štedionica u Republici Hrvatskoj i razinu kratkoročnog duga banke
u inozemstvu.

III.

Izvješće banaka ovlaštenih za poslovanje sa stranim sredstvima plaćanja
u zemlji i štedionica obuhvaća stanje efektivnog stranog novca i čekova,
stanje na deviznim tekućim računima kod banaka u Republici Hrvatskoj i
stanje deponiranih deviznih sredstava kod banaka u Republici Hrvatskoj.

IV.

Stupanjem na snagu ove Odluke prestaje važiti Odluka o načinu i rokovima
dostavljanja izvješća o stanju deviznih sredstava banke ("Narodne novine"
br. 26/94 i br. 97/94).

V.

Ova Odluka stupa na snagu danom objave u "Narodnim novinama".

O.br. 407/97.
Zagreb, 3. prosinca 1997.

Predsjednik Savjeta
Narodne banke Hrvatske
guverner
Narodne banke Hrvatske
**dr. Marko Škreb,** v. r.

```
                                                        u milijunima US dolara

                                                        po tekućem tečaju

1. Efektivna strana valuta i čekovi                     ---------------

2. Sredstva po viđenju na računima u
inozemstvu                                              ---------------

3. Oročena sredstva na računima u
inozemstvu, osim obveznog dijela
deponiranog u inozemstvu po "novoj"
deviznoj štednji                                         ---------------

4. Devizni depoziti u Republici Hrvatskoj                ---------------

5. Devize na deviznim tekućim računima
kod ovlaštenih banaka u Republici
Hrvatskoj (Rn. 3111-7011)                                ---------------

6. Zbroj od točke 1 do točke 5                           ---------------

7. Obvezna deponirana devizna sredstva u
inozemstvu po "novoj" deviznoj štednji                  ---------------

8. 8 = 6 + 7                                             ---------------

9. Primljeni devizni depoziti od ovlaštenih
banaka i štedionica u Republici
Hrvatskoj                                                ---------------

10. 10 = 8 - 9                                          ---------------

11. Razina kratkoročnog duga banke u inozemstvu

- inodepoziti                                           ---------------

- KKL                                                   ---------------

- bankovni krediti                                       ---------------

                                točka 11 ukupno         ---------------

                                                        ---------------

                                                        ----------------

                                                        ----------------

                                        (potpis banke odnosno štedionice)

```

Odluka, NN 134/1997-1934